La bandera multicolor ondea por primera vez en la fachada del Ayuntamiento de Carcaixent
Sin fecha

Carcaixent

Des d’aquesta vesprada i durant tot el cap de setmana la bandera multicolor estarà penjada al balcó de l’Ajuntament de Carcaixent per commemorar el dia de l’orgull LGTB que se celebra el diumenge 28 de juny. L’alcalde Paco Salom ha decretat la col·locació d’aquest símbol per unir-se a les reivindicacions d’aquest col·lectiu en reclamar una societat més justa i igualitària. En relació amb això, ha declarat que “és des de les institucions des d’on s’han de promoure aquest tipus d’iniciatives per a donar exemple de convivència i integració”. Solament així, assegura,  “es podrà aconseguir una societat plena, democràtica, igualitària i diversa on realment tinguem cabuda totes i tots i en igualtat de condicions”. A més, ha manifestat la seua intenció de treballar legislativa i socialment fent polítiques integradores per a que la igualtat i la llibertat siguen una realitat en la ciutat de Carcaixent.

Segons figura al decret municipal, la bandera estarà penjada des del divendres 26 de juny fins al diumenge 28 de juny, tot seguint la legislació corresponent a l’ús i exhibició de símbols i banderes.